
Alkusanat 


Tämä, luultavasti ensimäinen suomenkielellä oikeata vapaamuura- 
riutta käsittelevä kirjanen on etusijalla tarkoitettu vapaamuurareille 
tällä ja tuolla puolen Atlantin: lyhyeksi vaatimattomaksi oppaaksi van- 
hojen historiallisten muistojen kätköihin sekä kiitolliseksi maininnaksi 
siitä työstä, jonka amerikalainen vapaamuurarius ja eritoten New-Yor- 
kin valtion suurloosi on vapaamuurariuden uudelleen elvyttämisek- 
si Suomessa tehnyt. Samalla se herättänee mielenkiintoa niissäkin 
ei-vapaamuuraripiireissä, jotka yleensä haluavat tutustua vapaamuu- 
rariliikkeeseen ja sen aikaisempaan historiaan omassa maassamme ja 
Venäjällä sekä sen uudestisyntymiseen itsenäisessä Suomessa. 


Venäjän vapaamuurariutta koskeva osa on tullut kirjaan sentäh- 
den, että Suomen joutuessa Venäjän valtaherruuden alle, vapaamuu- 
rarius kummassakin maassa joutui saman kohtalon alaiseksi ja mo- 
net Suomea ja Venäjää koskevat historialliset seikat saavat sen kautta 
asiaan kuuluvan valaistuksensa. 

Kun kirjan sisältö rajoittuu pääasiassa erään aikaisemmin pidetyn 
esitelmän puitteisiin, on se varsin suppea. Enemmän tietoja kaipaa- 
ma saa niitä kirjan lopussa mainittua lähdekirjallisuutta käyttämällä. 
Epäilemättä saa hän silloin myöskin vastauksen kysymykseensä: mitä 
vapaamuurarius on? 


Helsingissä, 12 p:nä lokakuuta 1923. 


Tekijä. 


Pykpmuotoisen vapaamuurariuden spntp 


Motto: ,Vapaamuurari on ja tahtoo olla 
vapaa tämän sanan ylevimmässä 
ja jaloimmassa merkityksessä”. 


Kuningas Oscar II. 


Aikakirjat kertovat, että Pyhän Johanneksen päivänä eli siis Juhannuk- 
sena v. 1717 neljän, Lontoossa silloin toimivan vapaamuurariloosin 
jäsenet tulivat kokoon ja päättivät perustaa keskuuteensa suurloosin 
sekä valitsivat tämän johtoon suurmestarin eli suurvaltiaan. 


Kuusi vuotta tämän jälkeen eli siis vuonna 1723 ilmestyy tämän 
suurloosin toimesta erikoinen julkaisu — peruskirja — joka, paitsi 
vapaamuurariuden historiaa y.m. sisältää ne jäännökset, joiden puit- 
teissa loosien ja vapaamuurarien tulee toimia. 


Tänä vuonna — 1923 — on näinollen kaksisataa vuotta kulunut 
siitä ajankohdasta, jolloin nykymuodoissaan toimivan vapaamuu- 
rarijärjestön perusta kyseenalaisen julkaisun kautta laskettiin. 


Vapaamuurari-liike oli kyllä aikaisemminkin jo ollut olemassa, 
mutta toisessa muodossa. Sellaisena sen historia kulkee ajassa kauas 
taaksepäin — eräiden tutkijain mukaan aina Egyptin Pharaoiden ajoil- 
le asti. 


Lontoosta käsin uudelleen järjestettynä alkoi vapaamuurarius 
voittaa alaa ja levitä ympäri koko maailman. On merkillepantavaa, 
että se innostutti kaikkia kansanluokkia senaikuista ylhäisöä ja hen- 
gellistä säätyä myöten. Varsin kuuluisia nimiä kaikilta aloilta tavataan 
jo silloin — samoin kuin myöhemminkin — sen jäsenluetteloissa. 


Vapaamuurariudesta oli tullut kansainvälinen järjestö. Tässä mie- 
lessä se on vanhin kuin mikään muu tätä nimitystä kantava. 


<p> 


Aikaisempi vapaamuurarius Suomessa 


Suomeen tuli vapaamuurarius silloisesta emämaasta Ruotsista, jonka 
pääkaupunkiin, Tukholmaan, jo v. 1735 oli perustettu vapaamuura- 
riloosi. 


Valitun perintöruhtinaan Adolf Fredrikin suojeluksen alaisena 
liike sieltä levisi ympäri valtakunnan ja tuli Suomeenkin, jonka pää- 
kaupunkiin Turkuun v. 1756 perustettiin loosi nimellä ,Pyhä Johan- 
nes-loosi Augustin”. 


Loosi sai luultavasti nimensä Viaporin — nykyisen Suomenlinnan 
— kuulusta rakentajasta Augustin Ehrensvärdistä, joka oli korkea-ar- 
voinen ruotsalainen vapaamuurari. 


Luonnollista oli, että loosin toiminta kävi ruotsalaisen järjestel- 
män mukaan, koska se kuului Tukholman silloiseen maa-suurloosiin. 


Myöskin eräs toinen loosi ,Stuart” niminen kuului näihin aikoihin 
alkaneen Turussa toimia. Siitä on kuitenkin varsin vähän tietoja ole- 
massa. Nimestä päättäen oli se korkeimmissa asteissa toimiva vapaa- 
muurari-loosi eli n.s. kapiteli. 


Ensimäisenä Augustin-loosin mestarina eli valtiaana toimi ratsu- 
mestari ja hovimarsalkka John Jennings. Hän oli Ruotsin valtiopäivien 
jäsen. Sentähden hän Tukholmassa oleskellen v. 1762 piti loosikoko- 
uksia myöskin Tukholmassa. 


Samana vuonna sai loosi määräyksen muuttaa Helsinkiin ja ta- 
vataan sen valtiaana tällöin Uudenmaan ja Hämeenläänin silloinen 
maaherra parooni Boije. Näin korkeassa suojissa ollen ei ole ihmetel- 
tävää, että loosi — oikein maistraatin päätöksen nojalla — sai pitää 
istuntojaan kaupungin vanhalla raatihuoneella. 

Tämänkin jälkeen pidettiin loosi-kokouksia vuoroin Helsingissä 
vuoroin Tukholmassa. Helsinkiläisenä asuinsijana käytettiin viimeksi 
erästä puutaloa sillä paikalla, jossa ritarihuone nykyään sijaitsee. 


Kun Suomi joutui Venäjän vallan alle oli Augustin-loosissa jäse- 
nien luku 460. Emämaasta irtautuneena laimeni vähitellen loosityö ja 
loosi lopetti toimintansa v. 1813. 

Käytettävänä olevista jäsenluetteloista näkyy, että loosin valtiaat 
ja virkailijat olivat etupäässä korkeita sotilashenkilöjä — kuninkaan 

pääkenraali — adjutanttia myöten. Myöskin lääkärien ja pappien ni- 
miä tapaa luetteloissa. 

V. 1777 — vuosi siitä kuin ”kaikkien venäläisten vapaamuurarien 
suurmestari Elagin” äkkipäätä muutti Venäjällä toimivat vapaamuura- 
ri-loosit saksalais-ruotsalaisen järjestelmän mukaisiksi — perustettiin 
Helsinkiin uusi loosi nimellä ,Phoenix”. 


Oikeastaan oli se perustettu Tukholmaan jo v. 1767. Loosityön 
pani alkuun Tukholmassa sikäläinen Englannin lähetystön sihteeri 
Tullmann, joka oli Lontoon suurloosilta saanut tähän valtuudet. 


Luonnollisesti ei Tukholman suurloosi suvainnut, että vieras suur- 
loosi tunkeutui sen toimialueelle. Syntyi sentähden tulinen riita ky- 
seenalaisen Tullmann'in ja Tukholman suurloosin välillä. Kaikesta päät- 
täen ei Lontookaan voinut Tullmannia auttaa, koska Phoenix-loosin 
toiminta lakkasi. Tai oikeammin se yhdistettiin kahteen Andreas-loo- 
siin, koska kuten asiakirjat selittävät ,olosuhteet vaativat, että And- 
reas-loosi tuli Suomeen perustaa ja koska veli Biörnberg jo on valittu 
tämän loosin valtiaaksi, annetaan sille nimeksi Phoenix, jotta yhtymi- 
sen kautta tämä nimi ei Ruotsin vapaamuurari-historiasta häviäisi ja 
jotta loosille kuuluneet koristeet ja välineet voisivat nimeä seurata”. 


Samainen Biörnberg, joka myöhemmin oli majurina Loviisassa, oli 
kaikesta päättäen saanut vapaamuurari-arvonsa Ranskassa. Hän toi- 
mi sittemmin sekä Augustin- että Phoenix-loosien valtiaana. 


Vaikka vapaamuurarien toiminnasta Suomessa tiedot ovat var- 
sin niukat, saa säilyneistä asiakirjoista silti sen käsityksen, että niillä 
on ollut tuntuvaa vaikutusta silloisessa kulttuuri- ja yhteiskunta-elä- 
mässämme. Eipä vastustajiakaan puuttunut. Tunnetaan näiltä ajoilta 
eräs tapaus, jolloin vastustus varsin vakavassa muodosta tuli esiin. 
Kun nimittäin Helsingin silloinen kirkkoherra Zacharias Cajander hiip- 
pakunta-konsistorissa valittiin Ruotsin valtiopäiville, syytettiin häntä 
siitä, että hän oli vapaamuurari ja sentähden edustajaksi sopimaton. 
Sitäpaitsi oli hän sukulaisensa Fortheliuksen äänillä tullut valituksi. 
Konsistorio ei kuitenkaan tehtyä muistutusta ottanut huomioon, jo- 
ten Cajanderin vaali jäi voimaan. 


Silloisten vapaamuurarien käyttämistä koristeista ja merkeistä on 
osa säilynyt Turun Historiallisessa museossa ja Kansallismuseossam- 

me. Näistä herättävät erikoista mielenkiintoa ,esiliinat” ja kaulako- 
risteet. Ne sietäisivät vapaamuurari-tutkijain taholta saada huomiota 
osakseen ja Tukholman suurloosin arkiston kautta tulla selvitetyk- 
si. Museoiden tiedot ovat nimittäin hyvin vajavaiset ja epäilemättä 
myöskin osittain väärät. Historialliselle tutkimuksellemme olisi täl- 
laisesta työstä muutenkin varsin suuri hyöty. Minne muuten loosien 
asiakirjat ja arkistot ovat joutuneet, ei ole varmassa tiedossa. Ehkäpä 
niistäkin tällaisen tutkimuksen avulla selvyys saataisiin. 


Saattaa tässä yhteydessä tulla mainituksi, että kummatkin Suomes- 
sa toimineet loosit viettivät juhlapäivänään Kaarlen päivää eli eli siis 28 
p. tammikuuta. Se johtui Södermanlannin herttuan Carl'in — sittem- 
min Ruotsin kuningas Carl XIII — tulosta Ruotsin vapaamuurariuden 
johtoon v. 1774. Siitä lähtien tavataan Ruotsin hallitsijain ja kuninkaan- 
huoneen miespuolisten jäsenten nimiä vapaamuurariluetteloissa. 


CK 


RBuotsin vallan aikuiset salaseurat 


Vastaiseksi — niin kauan kuin itse vapaamuurarien taholta ei ole tut- 
kimusta asiassa toimitettu — on varsin vaikeaa todeta, missä mää- 
rin ne monet salaseurat, jotka toimivat maassamme 17-sataluvulla 
ja seuraavan vuosisadan alkuosalla olivat vapaamuurareista peräisin. 
Vaikka historiallisessa kirjallisuudesamme viittauksia tähän suuntaan 
on löydettävissä, on kuitenkin todennäköistä, että ne olivat vain va- 
paamuurari-liikkeen tapaisia veljeskuntia. Sellaisia on olemassa vielä 
tänä päivänä kautta maailman. Todelliset vapaamuurarit eivät niitä 
järjestöönsä hyväksy. 

Kuuluisin näistä oli Viaporissa — nykyisessä Suomenlinnassa — 
toiminut ,Valhalla”-veljeskunta, jonka pyrkimyksenä mainitaan olleen 
”isänmaan historian viettäminen”. Todellisuudessa ei sen toiminta 
liene tarkoittanut ainoastaan koska säilyneiden asiakirjojen mukaan 
sen 313 jäsenestä useammat lukeutuivat historiassamme surullisen 
kuuluisaksi tulleen Anjalanliiton toimeenpanijoihin. ,Valhallalla” oli 
alaosastojakin. Sellaisena maintaan ”Pyhän Akselin maja” Turussa. 


,alhalla” lakkautettiin tai lakkasi v. 1786. Merkillepantavaa on, 
että samana vuonna syntyi Loviisaan uusi veljesseura nimellä ”Amore 
Proximi” (Lähimmäisen rakkaus). Sen jäseniä olivat etupäässä sikäläi- 
sen linnoituksen Svartholman sotilashenkilöt. Tämän seuran jäsen- 
luettelossa tavataan Henrik Gabriel Porthan'in omakätinen nimikir- 
joitus. Muina merkittävinä jäseninä kuuluivat seuraan P. af Enehjelm, 
parooni B. Stackelberg ja Mauri Klingspor. Näistä tunnetaan parooni 
Stackelberg kuulun Suomen itsenäisyyden ajajan Yrjö Maunu Spreng- 
tportenin aatteenkannattajaksi. 


Hyvin luultavaa on, että Sprengtporten oli sieluna ,Amore pro- 
ximin” perustamisessa, vaikka hän tahtoi pysyä salassa, samoin kuin 
hän epäilemättä toimi ,Valhalla” veljeskunnankin piirissä näkymättö- 
mänä. Että nämä ja monet muut samantapaiset seurat tavoittelivat 
valtakunnalle vieraita päämääriä eivätkä olleet oikeita vapaamuu- 
rariseuroja, käy selville siitä, että kuningas Kustaa IV Aadolf v. 1803 
antamallaan asetuksella velvoitti kaikki valtakunnassa toimivat seurat 
jättämään sääntönsä tarkastettaviksi ja vahvistettaviksi. 

Asetuksessa huomautetaan nimenomaan, että toimenpide ei 
koske ,,kuninkaan suojassa olevia vapaamuurarilooseja”. — Tässä yh- 
teydessä saattaa tulla mainituksi, että Ruotsin nykyinen kuningas ja 
kruununperillinen myöskin kuuluvat vapaamuurarijärjestöön. 


Suuri joukko seuroja hävisi maastamme tämän jälkeen. , Amore 
proximin” toiminta tiedetään loppuneen v. 1813. Oliko se lähettänyt 
sääntönsä vahvistettavaksi ja saanut luvan jatkaa toimintaansa on hä- 
märyyden peitossa. Epäilemättä voisi siihenkin, kuten sen toimintaan 
yleensä, Tukholman suurloosin arkisto antaa selityksen. 


Ce 


LÄ 


Kuuluimmat Suomessa toimineet vapaamuurarit 
Augustin Ehrensvärd 


Suomenlinnassa, Sergelin muovaaman kauniin muistokiven alla, jota 
koristaa pronssista valettu tykkialuksen kokka ja peräkeula sekä sen 
päällä ylempänä soturin kilpi, kypärä ja miekka, lepää ,töittensä ja lai- 
vastonsa keskellä” — kuten muistomerkissä sanotaan — sotamarski, 
kreivi Augustin Ehrensvärd. 


On sanottu onnelliseksi sattumaksi sitä, että linnan perustajan 
hautakivi on pommituksistakin huolimatta jäänyt koskemattomaksi, 
aivan sellaiseksi kuin se toista sataa vuotta sitten sinne asetetiin. Täy- 
tyy antaa tunnustus venäläisillekin, jotka sittemmin tässä linnoituk- 
sessa isännöivät, että he jättivät Ehrensvärdin haudan tahrattomana 
itsenäisen Suomen haltuun. 


Augustin Ehrensvärd oli tosiasiallisesti suomalais-syntyinen, sillä 
isänsä Juhana Jaakko Schäffer, joka oli aateloittu nimellä Ehrensvärd, 
oli Suomesta kotoisin. Augustin itse näki päivänvalon Ruotsissa v. 
1710 ja sai siellä kasvatuksensa. Tätä hän kehitti laajojen ulkomaan- 
matkojensa kautta. Harrastuksensa ei ollut puhtaasti sotilaallinen, 
vaan sotateknillis-tieteellinen. 


Salaisen puolustusvaliokunnan jäsenenä saapui Ehrensvärd ensi- 
kerran v. 1747 Suomeen. Hän kävi tällöin useissa paikoissa tutkimassa 
sopivaa keskuslinnoituspaikkaa Suomen puolustamiseksi. Sellaiseksi 
hän lopulta hyväksyi Helsingin edustalla olevat Susisaaret. Linnoitus 
päätettiinkin sittemmin Ehrensvärdin ehdotuksen mukaan rakentaa 
ja annettiin sille v. 1750 nimeksi — myöskin Ehrensvärdin ehdotuk- 
sesta — Sveaborg. 


Tämän kuulun linnoituksen ja siihen yhdistetyn saaristolaivaston 
kuntoonpanoon uhrasi Ehrensväld elämäntyönsä. Lyhyttä väliaikaa 
lukuunottamatta oli hän nimittäin tämän suursuuntaisen työnjohdos- 
sa miltei kuolemaansa saakka oli likipitäin 24 vuotta. 


Ehrensvärd on tämän suurtyönsä kautta ikuisiksi ajoiksi piirtänyt 
nimensä maamme historian lehdille. Vaikka hänen suunnitelmillaan 
ja rakenteillaan ei enään olekaan samaa sotateknillistä merkitystä 

Augustin Ehrensvärd 


kuin aikaisemmin, voi mielihyvin todeta, että ne silti ovat olleet pe- 
rustavaa laatua sille puolustusjärjestelmälle, joka nyttemmin on jou- 
tunut itsenäisen Suomen miesten hoidettavaksi. 

Suomalainen Ehrensvärd tuli vapaan Suomen meripelastuksen 
alkuunpanijaksi. 

Ehrensvärdin vapaamuurari-toiminnasta maassamme tunnetaan 
hyvin vähän. Epäilemättä hän kuului korkea-arvoisiin Ruotsin vapaa- 
muurareihin, koska Suomeen perustettu ensimäinen loosi — Augus- 
tin — sai hänestä nimensä. 

Vapaamuurarien historiassa on hänellä kunniakas paikkansa ja 
hänen muistonsa ei tule siitä milloinkaan häviämään. 

Ihmeteltävä työkykynsä ja tarmonsa, hänen suuri uskollisuutensa 
ja rehellisyytensä tulevat aina jäämään esikuvallisiksi vapaamuura- 
reille maassamme. 

Fredrik Granatenhjelm 


Yksinäisellä kummulla Kaisaniemen puistikon pohjoisessa kolkassa, 
ei kaukana Töölönlahden rannasta, sijaitsee hautakumpu — ,vapaa- 
muurari-haudaksi” nimitetty — jonka ainoana koristuksena vielä joku 
aika sitten oli maahan vaipunut monisärmäinen graniittilohkare. 


Nyt on kummun yläosa reunustettu sileäsärmäisillä reunuskivillä 
ja maahan uponnut muistomerkki nostettu ilmoille. Siinä voidaan lu- 
kea sanat: ,Likagodt om världen vet, hvem här h(v)ilar, Gud vet hvar 
han gjort och uslingen välsingnar hans minne” (Samantekevä tietääkö 
maailma kuka tässä lepää, Jumala tietää, mitä hän on tehnyt, ja onne- 
ton hänen muistoaan siunaa). 


Ylläolevat sanat kuvaavat varsin sattuvasti sen miehen katsanto- 
kantaa ja olemusta, jonka lepopaikasta tässä on puhe. 


Miehen nimi oli Fredrik Granatenhjelm; hän oli arvoltaan majuri 
sekä nykyisen Kaisaniemen puiston, Yliopiston kasvitieteellisen puu- 
tarhan ja sitä lähellä olevien alueiden entinen omistaja. 


Granatenhjelm oli synnyltään ruotsinmaalainen, kuuluen Ruotsin 
armeijaan. Kun Ehrensvärd ryhtyi Suomenlinnaa rakentamaan siirret- 
tiin Granatenhjelm siellä sijaitsevaan linnamäkeen. Hän oli kaikesta 
päättäen Ehrensvärdin vapaamuurariystävä. 


Ollen syvästi uskonnollismielinen ja rehellinen, ei mikään voinut 
saattaa häntä osaaottamaan niihin valtiollisiin selkkauksiin, jotka ovat 
tunnusmerkillisiä senaikaiselle ajankohdalle Ruotsin valtakunnan his- 
toriassa. 


Todisteena Granatenhjelmin mielenlaadusta tunnetaan seuraava 
historiallinen kasku. 


Kun Jaakko Maunu Sprengtporten — kuulun Yrjö Maunu Sprengt- 
portenin velipuoli — äkkiä yllätti Suomenlinnan ja vannotutti sen up- 
seerit ja sotilaat vallankaappauksen tehneelle kuningas Kustaa III:lle 
uskollisiksi ja kuuliaisiksi, ei Granatenhjelm valantekoon taipunut. Hä- 
nen omatuntonsa — sanoi hän — ei sallinut hänen rikkoa valaa, jonka 
hän äsken oli antanut kuninkaalle ja säädyille yhteisesti. Uusi vala jäi 
näin ollen tekemättä ja Sprengtporten sai olla tyytyväinen saamaansa 
vastaukseen, jonka hän muuten Granatenhjelmiä syleillen hyväksyi. 

Fredrik Granatenhjelm'in hauta Kaisaniemessä. 


Kuten hänen nimettömästä muistokirjoituksestaan jo voi päätel- 
lä, harrasti Granatenhjelm hyväntekeväisyyttä kaikissa muodoissa. 
Hän perusti ja ylläpiti kouluja köyhiä sotilaslapsia varten ja oli tunte- 
mattomana apuna monelle. 

Kun Granatenhjelm 76-vuotiaana kuoli, saattoi hänet silloinen 
vapaamuurari-kunta suurin juhlallisuuksin nykyiseen lepopaikkaansa 
Kaisaniemessä. Tämän oli hän itse valinnut. Pitkiksi ajoiksi jäi tämä 
tilaisuus merkillisenä tapahtumana paikkakunnan asukkaiden, sillois- 
ten helsinkiläisten puheenaiheeksi. 


<Erda> 

Yapaamuurari-loosien lakkauttaminen 
Suomessa 


Kun Suomi v. 1809 joutui Venäjän vallan alle, katkesivat siteet enti- 
seen emämaahan eikä vapaamuuraritoimintakaan enää uusissa olo- 
suhteissa ottanut menestyäkseen. Vuonna 1813 sulkivat Phoenix- ja 
Augustin-loosit ovensa, eikä senjälkeen enää ollut mitään todellista 
vapaamuurari-loosia toimimassa Suomessa. 


Kuoliniskun antoi tälle liikkeelle maassamme keisari Aleksanteri I. 
Hän nimittäin 1 p. elokuuta 1822 julkaisi käskyn, jossa määrättiin, että 
kaikki vapaamuurari-veljeskunnat ja salaseurat oli koko Venäjän valta- 
kunnassa lakkautettavat. Neljä vuotta myöhemmin uudisti keisari Ni- 
kolai | tämän määräyksen siinä muodossa, että jokaisen virkamiehen 
Suomessa tuli antaa kirjallinen sitoumus luopumisestaan tällaisista 
seuroista, olivatpa ne sitten kotimaisia tai ulkomaisia. Turun yliopis- 
toa koskevan määräyksen alla ovat nimet Robert Rehbinder ja Carl 
Gustaf Mannerheim. Turun hovioikeutta ja muita virastoja koskeva 
määräys löytyy painettuna Suomen Asetuskokoelmassa. 


Epäilemättä tätä määräystä noudatettiinkin, mikäli maan virka- 
miehistöstä oli kysymys. Sen sijaan jatkui yhteyttä ulkomaisiin loo- 
seihin niiden kautta, jotka vapaiden elinkeinojen harjoittajina olivat 
tilaisuudessa käymään maan rajojen ulkopuolella. Ruotsin looseihin 
nähden lienee tällaista yhteyttä ollut olemassa läpi koko venäläiskau- 
den. Samoin näyttävät merikapteenimme yleiseen olleen jäseninä 
Englannin vapaamuurarilooseissa. 


Siirtolaisemme ja Amerikassa oleskelevat joutuivat taasen Yh- 
dysvalloissa kosketukseen siellä varsin suurta kannatusta saanei- 
den ja vilkkaassa toiminnassa olevien vapaamuurari-loosien kanssa. 
Sivumennen sanoen, oli jo varsin varhain, nimittäin v. 1731 — siis 
aikaisemmin kuin esim. skandinavian maihin — perustettu loosi Fi- 
ladelfiaan; muiden muassa kuulu valtiomies Benjamin Franklin oli 
aikoinaan erään sikäläisen vapaamuurari-suurloosin suurvaltiaana. 
Myöskin Amerikan Yhdysvaltain luoja ja ensimäinen presidentti Yrjö 
Washington oli vapaamuurari. Hän kuului loosiin St. John New-Yor- 
kin valtiossa. Presidenttivalansa hän vannoi tämän loosin — joka 
muuten vielä on toiminnassa — raamatulla. Kuvamme esittää tätä 

Georg Washingron tekee presidentin valan St. John-loosin raamatulla. 


tilaisuutta. Samoin kuului äskettäin kuollut Yhdysvaltain presidentti 
Warren S. Harding erääseen vapaamuurari-loosiin Ohion valtiossa. 
Hänkin vannoi valansa kysymyksen alaisella raamatulla. 


Epäilemättä ei ole vähäiseksi arvosteltava sitä hyötyä, joka tätä 
tietä — kosketuksen kautta maailman vapaamuurareihin — yksityis- 
ten kansalaisten taholta, julkisuuden tietämättä, on tehty maamme 
oikeuksien puolustamisessa ja valtiollisen vapautuksemme ja sen säi- 
lyttämisen hyväksi. Laskettuna monista miljoonista ja kautta maail- 
man levinneinä, ovat tässä työssä vapaamuuraritkin olleet osallisina. 


I 

Yapaamuurari-liikkeen uudelleen 
elppminen Suomessa 


Oli luonnollista, että heti sen jälkeen kuin Suomi sai tilaisuuden luoda 
päältään vuosisataiset kahleensa ja esiintyä itsenäisenä maana, aja- 
tus, elvyttää vapaamuurarius Suomessa jälleen henkiin tuli vireille. 


Sodan ja kapinan aiheuttama taloudellinen sekasorto eikä vähem- 
män sekavat valtiolliset olot viivyttivät kuitenkin ajatuksen toteutta- 
mista aina vuoteen 1921, jolloin New-Yorkin suurloosin myötävaiku- 
tuksella maamme pääkaupunkiin perustettiin vapaamuurari-loosi, 
nimellä Suomi-loosi |. On merkille pantavaa, että sen perustaminen 
tapahtui niin valtiollisesti kuin taloudellisesti maailman mahtavim- 
man vallan Amerikan myötävaikutuksella ja tasan 150 vuotta Suomen 
kuulumman vapaamuurarin Augustin Ehrensvärdin kuolemasta. 


Täten on miltei tasan satavuotisen lamaannustilan jälkeen vapaa- 
muurarius maassamme jälleen viritetty eloon. Niiden velvollisuudeksi 
nyttemmin jää, jotka ovat uuden loosin kirjoihin joutuneet, kehittää 
vuosisatoja sitten perinnöksi saatua saatua vapaamuurari-aatetta 
Suomessa. 


Työ on tämän jälkeen niin menestynyt — kiitos New-Yorkin Suur- 
loosin ja Suomi-loosin jäsenten innostuksen —, että Tampereelle — 
jonka kaupungin nimi nyt ensikerran on joutunut vapaamuurari-his- 
torian lehdille — on perustettu loosi ja entinen Phoenix-loosi on 
herätetty henkiin Turussa. Ennenpitkään voivat nämä loosit perustaa 
keskuudessaan ensimäisen vapaan suurloosin Suomeen ja tämän 
kautta tulla kosketukseen ja yhteistyöhön muiden samanarvoisten 
loosien kanssa kautta koko maapallon. Vuorovaikutus niiden kanssa 
on omiaan vahvistamaan maamme kansainvälistä asemaa ja koitu- 
maan maallemme ja koko ihmiskunnalle siunaukseksi. 

Saman vuoden alkupuoliskolla on Tukholman suurloosin myötä- 
vaikutuksella loosi nimellä St. Augustin perustettu Helsinkiin. Toivot- 
tavasti yhteistyö tämän loosin kanssa tulee olemaan molemmin puo- 
lin mieluisa ja hedelmällinen. 

Yirallinen kertomus vapaamuurariuden 
uudelleen perustamisesta Suomeen 


(Ote New-Yorkin valtion suurloosin suurvaltias 
Arthur S. Tompkins'in vuosikertomuksesta toukok. 1 p. 1923.) 


Viime suurloosin kokouksen (1922) jälkeen lähetti joukko amerikassa 
vihittyjä ja nyt Suomessa asuvia vapamuurariveljiä meille anomuksen, 
jossa pyydettiin lupakirjaa uuden vapaamuurariloosin perustamiseksi 
Helsingin kaupunkiin Suomessa. 


Tarkoin harkittuaan asiaa päätti suurvaltias (Korkeimmin Kun- 
nioitettava Arthur S. Tompkins?, v. 1921 suurloosin antaman (vapaa- 
muurarillisesti vapaihin territorioihin loosin perustamista koskevan) 
valtuuden perusteella myöntää anotun luvan ja perustaa loosin, 
määräten samalla suomesta syntyisin olevan Brooklyn'issa työsken- 
televän Gorruwood Lodge'n N:o 569 entisen valtiaan, Todellisesti 
kunnioitettavan Veli T. H. Nekton'in Suomen Tasavallan vapaamuu- 
rarialueen sijais-suurvaltiaaksi. Varustettuna väliaikaisella lupakirjalla 
ja antamillamme ohjeilla matkusti hän edeltäkäsin Suomeen ennen 
suurvaltiaan saapumista toimittamaan tarpeenvaatimat alkuvalmis- 
tukset kyseenalaisen loosin vihkimistä varten. 


Viime elokuulla (1922) matkusti suurvaltias Suomeen, seuranaan 
suurloosin asettama kommissioni, jonka tehtävänä oli tutkia vapaa- 
muurari-tilannetta Europassa ja johon kuuluivat Korkeimmin Kun- 
nioitettava Townsend Scudder, Korkeimmin kunnioitettava Robert J. 
Kenworthy ja Todellisesti Kunnioitettava Ossian Lang. Tämän komis- 
sionin työstä puhun enemmän tuonnempana. 

Tultuamme Helsinkiin oli kaikki täydellisessä järjestyksessä uuden 
loosin vihkimistä varten. 

Yli sata vuotta tätä ennen olivat venäläiset häätäneet vapaamuu- 
rariuden Suomesta sekä takavarikoineet vapaamuurari-omaisuuden; 
nyt sodan päätyttyä ja Suomen Tasavallan perustettua heräsi ajatus 





1 — Siviliarvoltaa on Herra Arthur S. Tompkins tuomari New-Yorkin valtion kor- 
keassa oikeudessa ja sikäläisen piirin tuomarikunnan puheenjohtaja. 

Suomessa asuvissa vapaamuurareissa ja muissa veljeskuntaamme 
haluavissa pyytää New-Yorkin suurloosia uudelleen perustamaan va- 
paamuurarius Suomeen. Helsingin vanhassa valtiopäivätalossa, jossa 
entisinä aikoina oli valtiotoimintaa ohjannut sama Venäjän mahti, 
joka oli vapaamuurariuden maasta karkoittanut, näimme suuren salin 
muutettuna täydellisesti järjestetyksi vapaamuurariloosiksi kalustoi- 
neen, työvälineineen, symbooleineen; täällä me vihimme kolman- 
teen asteeseen noin neljäkymmentä kunnon Suomen kansalaista, 
jotka olivat aikaisemmin antamamme väliaikaisen lupakirjan nojalla 
toimineen loosin jäseniksi hyväksytyt. 

Nämä olivat kaikki korkean sivistyksen omaavia miehiä ja useim- 
mat taisivat englannin kieltä, joten työ toimitettiin tällä kielellä. Ase- 
tetyön jälkeen samana päivänä vihittiin tosimuinaiseen tapaan tämä 
uusi loosi, Suomi Loosi I, ja sen virkailijat asetettiin juhlallisesti toi- 
miinsa. Seremonioita kokonaisuudessaan johti suurvaltias, jota taita- 
vasti avustivat veljet Scudder ja Kenworthy, Lang ja Nekton, sekä loo- 
sin vihkimisessä myös veli James Kilby, Rockland Loosin N:o 723 jäsen. 


Tämän uuden loosin luonnetta kuvaa sen perustava jäsenistö, 
jonka suurena enemmistönä oli Suomen Tasavallan taloudellisen, po- 
liittisen, kaupallisen ja elinkeinollisen elämän johtoasemissa toimivat 
miehet. — — — 


He esiintoivat kiitollisuutensa suurkirjurillemme viime marras- 
kuulla (1922) saapuneessa kirjeessä, josta lainaamme seuraavan: 


,Ameriikalla on ollut tilaisuus suuresti ja monin tavoin auttaa 
rasitettuja kansakuntia yli maapallon tänä koettelemuksen aika- 
kautena. Sen ”mahtivaltio” New-York on aina ottanut pääosan 
näistä laajakantoisista toimenpiteistä. 


Vilpittömästi ja kiitollisuudella toteamme — uutena esimerk- 
kinä tuosta hyväntahtoisuudesta ja ylevämielisyydestä — että 
New-York'in Valtion Korkeimmin Kunnioitettava Veljeskunta on 
tuonut meille vapaamuurarius-periaatteiden lujat veljeys-siteet 
ja poistamattomasti pujottanut ne kansamme keskuuteen. 


Teidän Korkeimmin Kunnioitettavan Suur-valtiaanne, Art- 
hur S. Tompkins'in ja hänen pääesikuntansa, K. K. Robert Judson 

Benjamin Franklin Pennsylvanian suurloosin suurvaltiaan puvussa. 


Kenworthy'n K. K. Townsend Scudder'in T. K. Ossian Lang'in ja T. 
K. Toivo H. Nekton'in retkeily maahamme ja Teidän lahjoituksen- 
ne ensimäisen loosimme kalustoa varten osottaa aulista uhrautu- 
vaisuutta, joka ei ole aineellisesti korvattavissa niin Korkeimmin 
Kunnioitettavalle Suurloosillenne kuin tämän kelpo veljeskun- 
nalle. Näille kunnon veljille olemme jo henkilökohtaisesti koetta- 
neet ilmituoda sisäiset tunneilmauksemme. Tahdomme nyt täten 
esiintuoda Korkeimmin Kunnioitettavalle Suurloosillenne koko- 
naisuudessaan sen syvän kunnioituksen ja kiitollisuuden, joka 
täyttää kaikkien veljiemme sydämet ja jolla meidän oma, Suomen 
vapaamuurarius tulee kansan rinnat lämmittämään. 


Voimmeko täysin täyttää meille uskomanne suuren velvolli- 
suuden, sen näyttäköön tulevaisuus. Mutta kuten Te olette va- 

paasti ja omasta tahdostanne antaneet, sitoudumme mekin 
vilpittömästi tekemään kaikkemme voidaksemme kelvollisesti 
edistää sitä ylevää työtä, jonka olette käsiimme asettaneet ja le- 
vittää sen siunauksellista henkeä meidän maaosassamme siten, 
että Korkeimmin Kunnioitettava Suurloosinne saisi kunniaa ja me 
huvia ja hyötyä siitä. 

Syvimmästi kiitollisina piirrämme, — — j.n.e. 


Sittemmin olemme vastaanottaneet lupakirjaanomuksen toiselta 
loosilta, joka tulisi perustettavaksi Tampereelle. Anomusta kannattaa 
yksimielisesti koko Suomi Loosin | jäsenistö. Anomus hyväksyttiin. Tam- 
pereen loosille myönnettiin lupakirja. Loosin perustaa Suomen sijais- 
suur-valtias tahi joku muu suurvaltiaan määräämä sijaisvaltuutettu. 


Myöskin on hiljattain tullut tietoomme, että kolmas anomus on 
meille vielä tulossa Suomesta. Jos sekin hyväksytään ja tämä loosi muo- 
dostetaan, löytyy tarpeellinen lukumäärä paikallis-looseja muodostaak- 
seen Suomeen suurloosin. On erittäin mieluisaa todeta, että meidän 
suurloosillamme on ollut tilaisuus herättää vapaamuurarius uudelleen 
eloon Suomessa ja asettaa se niin varmalle ja lujalla perustalle. 


Meille vakuutettiin Helsingissä, että vapaamuurarius tulisi leviä- 
mään kautta maan ja muodostumaan suureksi kansalliseksi ja moraa- 
liseksi voimaksi Suomessa. 


<p> 

II 


Aikaisempi vapamuurarius YPenäjällä 


Kului yli puolivuosisataa Lontoon suurloosin perustamisesta ennenkuin 
vapaamuurarius nykymuodossaan — sellaisena kuin tämän liikkeen toi- 
minnan sen perustuskirja määrittelee — sai jalansijan Venäjällä. 


Kaikenlaiset vapaamuurariutta lähellä olevat — usein väärin sel- 
laisiksi nimitetyt — liikkeet ja pyrkimykset, tarkoituksella saada ih- 
miset harrastamaan hyviä avuja ja kuuliaisuutta, olivat siellä kyllä jo 
aiemminkin esiintyneet ja sille maaperää valmistaneet. Mainittavim- 
pia niistä olivat ”Rosenkreuzerit” eli Ruusuristiläiset, jonka liikkeen 
alkuperä vielä tänä päivänä on hämärän peitossa. Tavallisimmin se 
otaksutaan syntyneen itämailla kulkeneen saksalaisen aatelismiehen 
Christian Rosenkreuz'in alotteesta. 


Toinen, Venäjällä ja eritoten Itämeren maakunnissa kannatusta 
saanut liike oli nimellä ,Strikte Obserwanz” (ehdoton kuuliaisuus) 
jonka luullaan olleen jatkoa vuosisatoja sitä ennen lakanneen Temp- 
peliherrojen ritarikunnalle. 


Sensijaan Lontoon perustuskirjan mukainen — vapaiksi ja oikeaksi 
itseään nimittämä — varsinainen vapaamuurarius ilmestyi Venäjälle 
vasta v. 1771. Mainittuna vuonna perusti nimittäin aatelisen maaka- 
dettikoulun tieteellinen johtaja saksalainen von Reichell Pietariin va- 
paamuurari-loosin nimellä , Apollo”. Perustavat jäsenet olivat — yhtä 
venäläistä kenraalia lukuunottamatta — saksalaisia. 


Apollo-loosilla oli Berlinistä tällöin jo toimivan ,Berlinin Suuren 
Maaloosin” lupa ja toimintatavat. Epäilemättä oli se sen alotteesta tai 
ainakin myötävaikutuksesta aiheen syntymiseensä saanutkin. 


Apollo-loosi oli vaivoin päässyt toimintansa alkuun kun sen kilpai- 
lijaksi ilmestyi Pietariin uusi loosi nimellä ,Täydellinen yksimielisyys”. 
Se oli saanut valtuutensa Lontoon suurloosilta. Kummatkin kieltäytyi- 
vät yhteistoiminnasta Apollo-loosin kanssa, vieläpä Lontoon suurloosi 
selitti, että vain sillä oli yksinomainen oikeus perustaa vapaamuura- 
rilooseja maailmaan. Ennenkuin keskustelut Berlinin kanssa joutuivat 
mihinkään vaiheeseen, määrättiin Lontoon taholta venäläinen sala- 

neuvos, senaattori ja keisarillisen kabinetin jäsen Elagin — kuten sa- 
nat kuuluivat — ,,kaikkien venäläisten suurvaltiaaksi”. 


Berlini sai taipua ja Apollo-loosi sulki ovensa. Niin suuri sananval- 
ta oli silloin vielä Lontoon suurloosilla vapaamuurari-maailmassa. 


Apollon perustaja von Reichell ei kuitenkaan jäänyt toimettomak- 
si. V. 1773 tavataan hän uudelleen loosin perustamispuuhissa muka- 
naan venäläinen ruhtinas Trubetskoi. Loosi saa nimekseen ,,Harpokra- 
tes”. Samana vuonna perustaa hän tämän lisäksi vielä kolme muuta 
loosia Pietariin. Entinen Apollokin alkaa jälleen toimia, samalla nimel- 
lä syntyy veljesloosi Riikaan sekä loosi nimellä ,Isis” Tallinnaan. 


On täysi syy otaksumiseen, että von Reichell sai Berlinin suur- 
loosin taholta kannatusta tai ainakin myötävaikutusta. Sitäpaitsi tuki 
häntä erikoisella tavalla ennenmainittu ystävänsä venäläinen ruhtinas 
Trubetskoi, jonka kanssa hän oli perustanut Moskovaan ,Osiris”-loo- 
sin. Tämä kulki yleiseen nimellä ,ruhtinas-loosi”, koska useimmat sen 
jäsenistä olivat ruhtinaita tai ainakin aatelisia. 


Luonnollisesti ei englantilaiseltakaan taholta alulle pantu vapaa- 
muurarityö jäänyt tuloksettomaksi. Ennen pitkää oli niilläkin kolme 
loosia Pietarissa toiminnassa, sekä lisäksi Moskovassa yksi ja Jassyssa 
sota-loosi, johon kuului vain sotilashenkilöjä. 


Moskovassa olevan loosin nimenä oli ,Muse-Clio”. Tähän naisel- 
liseen nimeensä mainitaan sen tulleen suhteistaan Venäjän silloiseen 
kaikkivaltiaaseen Katarina II:seen. Hän oli nimittäin ruvennut sen suo- 
jelushengettäreksi. 


Kummatkin senaikuiset vapaamuurarijärjestelmät, toisaalla eng- 
lantilainen, jota edusti Lontoon suurloosi ja toisaalla saksalainen 
Berlinin maasuurloosi, — joka mainitaan v. 1759 ottaneen Tukhol- 
man vapaamuurarijärjestöltä toimintaohjelmansa — olivat näin ollen 
saaneet merkittävän otteen Venäjällä. Tulee lisätä, että yhteistyöstä 
näiden välillä ei voinut olla puhettakaan. Lontoon suurloosi pysyi jat- 
kuvasti kannassaan, siinä nimittäin, että saksalaisella Berlinin suur- 
loosilla ei ollut oikeutta toimia vapaamuurari-työssä Venäjällä. ,,Riita 
Venäjästä” tulevien suurvaltojen välillä oli siis jo silloin olemassa. 


Nyt tapahtui asiain kehityksessä varsin merkillinen käänne. Kai- 
kesta päättäen johtui se suur-politisista vaikuttimista. 

Katarinan politikka vaati näihin aikoihin yhteistyötä Ruotsin sil- 
loisen kuninkaan Kustaa III:n ja Preusin kuninkaan Fredrik II:n kanssa. 
Suhteita edelliseen piti yllä Katarinan suosikki kreivi von Panin, joka 
oli Ruotsin hovissa Venäjän ministerinä. Hän oli vapaamuurari ja kovin 
innostunut ruotsalaiseen vapaamuurari-järjestelmään. Kun Fredrik II 
— joka muuten v. 1738, siis jo kruununperillisenä ollessaan oli tullut 
vapaamuurariksi — v. 1774 julisti Berlinin maasuurloosin suojeluk- 
seensa, oli luonnollista, että nämä, — nimittäin Tukholman ja Berlinin 
— suur-loosit pitivät vilkasta yhteyttä keskenään. Tätä käytti Katarina 
politikassa hyväkseen, eritoten kun hänessä alkoi syntyä vastenmie- 
lisyyttä kaikkeen englantilaiseen sen jälkeen kuin hän huomasi Eng- 
lannin yhä kasvavan merkityksen maailman herruuden tavoittelussa. 


Ilman muuta antaa hän sentähden ,,määräyksen” englantilaisten 
nimittämälle , kaikkien venäläisten vapaamuurarien suurmestari” Ela- 
ginille muuttaa loosiensa toiminnan ruotsalais-saksalaisen järjestel- 
män mukaiseksi. Herrattarestaan riippuvana hovimiehenä Elagin heti 
myöskin teki täyskäännöksen. 


Näin tulivat kaikki Venäjällä toimivat vapaamuurari-loosit Berlinin 
antamien määräysten alaisiksi. 


Saksalaisuus oli saanut Venäjällä suuren voiton. 
Lontoo oli asiansa tällä erää hävinnyt. 
Tämä tapahtui armon vuonna 1776. 


Ce 

Uusia vaiheita ja pllätyksiä 


Kaikki Venäjällä toimivat loosit yhtyivät nyttemmin Pietariin peruste- 
tun maakuntaloosin alaisiksi, johon v. 1777 kuului 18 vapaamuura- 
ri-loosia. Näistä toimi 10 loosia Pietarissa, 3 loosia Moskovassa, loosi 
Tallinnassa, Arkangelissa ja Polotzkissa ja sitäpaitsi oli toimimassa ai- 
kaisemmin mainittu sotaloosi. Kreivi von Paninin ja ruhtinas Gagarinin 
nimet loistavat jäsenluetteloissa ensimäisinä. 


Eräs seikka häiritsi kuitenkin suuresti toimintaa. Se tapahtui ni- 
mittäin ilman valtakirjaa. Berlinin maasuurloosilla ei ollut oikeutta 
sellaista antaa ja Lontoon suurloosi, jolla vielä tällöin oli vapaamuura- 
ri-maailmassa täysi valta, luonnollisesti ei antanut. Toiminnan perus- 
teet olivat näinollen heikot. Kun laillisuus puuttui, oli vaikeaa ylläpitää 
yhteistyötä ja kuria loosien kesken. 


Seuraukset alkoivat myöskin ennen pitkää näkyä. Vaikka asiakirjat 
ja tiedot ovat näiltä ajoilta varsin vajavaiset, käy niistä silti selville, että 
pian seuraavaan hajaannukseen etusijassa oli syynä sekarotuinen 
mies nimeltä von Rosenberg sekä jo silloin päätään nostava venäläi- 
nen nationalismi. — Kehityksen kulku muodostui lyhyesti esitettynä 
seuraavaksi. 


Aikaisemmin mainitun, Venäjälle ensimäiseksi perustetun vapaa- 
muurari-loosin Apollon valtiaana toimi näihin aikoihin edellämainittu 
von Rosenberg, seitsenvuotisessa sodassa mukana ollut sotilasseik- 
kailija ja maailmankiertäjä, varsin kielitaitoinen mies. Tämän miehen 
tavoille kuvaavaa oli, että hän oli aikoinaan taistellut Ranskan puo- 
lesta ja sitä vastaan. Ystävänsä venäläisen ruhtinaan Kurokinin avulla, 
joka toimi lähettiläänä Ruotsin hovissa, alkoi hän ylläpitää suhteita 
Tukholman suurloosiin. Nämä kehittyivät sittemmin niin ystävällisiksi, 
että kun kuningas Kustaa III teki matkan Pietariin, onnistui von Rosen- 
bergin saada hänet tervehdyskäynnille loosiinsa Apolloon. Tarkoitus- 
peränsä, saada loosilleen Ruotsin suurloosin tunnustus ja suojelus, 
onnistuikin senjälkeen kuin kuninkaan veli Södermanlandin herttua 
— myöhemmin kuningas Carl XIII — oli antanut suostumuksensa. 
Tällöin oltiin vuodessa 1779. Apollo ja kolme muuta loosia Pietaris- 
sa, loosi Kronstadtissa ja Tallinnassa muodostivat oman ruotsalaisen 
maakunta-loosin ruhtinas Gagarinin johdolla. 

Taisteluun vapaamuurarius-ylivallasta Venäjällä oli siis näin ollen 
Ruotsikin tullut osalliseksi. Mutta ei Lontoo silti jäänyt toimettomaksi. 
Suhteita Lontoon suurloosiin ylläpiti nimittäin jatkuvasti edellämainit- 
tu Elagin. Kun Itämeren maakunnissa toimineet loosit Apollo ja Kas- 
tor Riiasta sekä Pollux Tartosta aikoivat keskenään muodostaa oman 
maakuntasuurloosin ja yhtyä Berlinin suurloosiin, onnistui Elaginin 
tulla väliin ja saada ne suurloosina Lontoon alaisiksi — siis toimimaan 
englantilaisen järjestelmän mukaan. 


Toimenpide oli varsin ankara kolaus saksalaisuudelle Itäme- 
ren-maissa, kun tietää, että vapaamuurari-loosit edustivat sivistyneis- 
töä näissä maissa ja harjoittivat kulturityötä saksalaisessa hengessä. 
Näiden esitaistelijoiden kääntymystä toisenhenkiseksi pitävätkin sen- 
aikaiset saksalaiset lähdekirjat häikäilemättömänä rikoksena. 


Tämä tapahtui vuonna 1785. 


Myöskin venäläisessä Osiris-loosissa Moskovassa oli alkanut il- 
metä erimielisyyden merkkejä. Tähän loosiin kuului silloinen mos- 
kovalainen hienosto hovipiirejä myöden. Kun vain valittu ylhäisö voi 
tulla loosin jäsenyyteen, jonka valtiaana toimi aikaisemmin mainit- 
tu ruhtinas Trubetskoi, kävi se yleiseen — kuten edellä jo mainit- 
tiin — ,ruhtinas-loosin” nimellä. Trubetskoi oli kyllä myötämielinen 
saksalaisille pyrkimyksille, mutta ei voinut vastustaa yhä voimak- 
kaammaksi käyvää liikettä: Venäjä venäläisille myöskin vapaamuu- 
rariudessa. Osiris julistautui ennen pitkään riippumattomaksi venä- 
läiseksi maaloosiksi. 


Ennen 17-sataluvun päättymistä toimi Venäjällä näinollen kolme 
enemmän tai vähemmän kansallisesti toisilleen vierasta vapaamuu- 
rari-liikettä ja järjestöä: Lontoon suurloosin alainen maakunta-loosi, 
jonka johdosta oli ennenmainittu Elagin, Tukholman alainen maakun- 
ta-loosi, jota johti ruhtinas Gagarin, sekä venäläinen maa-loosi ruhti- 
nas Trubetskoi etunenässä. Kummankin ensinmainitun pesäpaikkana 
oli Pietari; kolmas toimi Moskovasta käsin. 

Kaikki kolme järjestelmää olivat kiihkeässä toiminnassa. Looseja 
perustettiin ympäri Venäjän valtakunnan. Eniten menestystä näyttää 
olleen ruotsalaisilla. Ennenpitkään oli heillä vaikutusvaltaa 17 loosis- 
sa, joista 9 toimi Pietarissa. Kielenä käytettiin venäjää ja saksaa. 

Englantilaiset olivat puolestaan, paitsi pääkaupunkia Pietaria, ot- 
taneet toiminta-alueekseen pääasiallisesti ltämerenmaat. Itse pää- 
kaupungissa toimi heidän johdollaan kolme loosia ja muualla 10. 


Vähimmän menestystä näyttää olleen venäläisellä maaloosilla. 
Siihen kuului vain kaksi loosia Moskovassa ja loosi Riiassa. 


Berlini oli menettänyt kokonaan toimintamahdollisuutensa ja sa- 
malla myöskin vaikutusvaltansa Venäjän vapaamuurari-maailmassa. 
Epäiltävissä ei myöskään ole, että sen vaikutus Venäjän politiikkaan 
ja sen kulttuurielämään samalla oli melkoisesti heikennyt. Että Kata- 
rinan nöyränä palvelijana toiminut Elagin rohkeni muuttaa kantansa 
ja työskennellä Lontoon hyväksi, johtui epäilemättä Katariinan muut- 
tuneesta suhteesta vapaamuurariuteen tai ehkä mieluummin päin- 
vastoin. Luullen näkevänsä siinä vallankumouksellista liikettä Katarina 
odotti vain tilaisuutta käydäkseen sen kimppuun. 





Georg Washington Vapaamuurarina loosijuhlassa orpojen lasten parissa. 

Yapaamuurarius ja Katarina II 


Oli luonnollista, että ne vastakkaiset ja toisilleen enemmän tai vähem- 
män vieraat suunnat, jotka kilpailivat vallasta Venäjällä vapaamuu- 
rariuteen nähden, vaikuttivat varsin turmiollisesti itse vapaamuura- 
ri-työhön sellaisenaan. Loosien jäsenet olivat erilaista kansallisuutta, 
mieleltään, kieleltään ja tavoiltaan toisilleen vieraita. Kilpailu eri pii- 
reissä toimivien loosien kesken toi luonnollisesti looseihin aineksia, 
jotka tavoittelivat muita tarkoitusperiä kuin itse vapaamuurari-työtä. 
Kun vapaamuurariksi rupeaminen sitäpaitsi alkoi monella taholla olla 
muotiasia ja jäseneksi pääsö helppoa, on ymmärrettävissä, että loo- 
sien toiminta ei tullut sellaiseksi kuin sen olisi pitänyt olla: sisäinen ra- 
kennustyö jäi sivuasiaksi muiden pyrkimysten rinnalla. Tämä oli omi- 
aan vakavissa ja todellisesti vapaamuurariutta harrastavissa piireissä 
herättämään paheksumista ja epäsopua. 


Tästä tuli juoruja Katarinankin korviin. Ne olivat hänelle enem- 
män kuin mieluisia. Hänen kirjalliset vaistonsa saivat virikettä ja oi- 
kein ilveilynäytelmien muodossa ryhtyi hän ivaamaan ja ruoskimaan 
aikalaisiaan ja eritoten vapaamuurareja. Katarinan mukaan — jota ei 
suinkaan suotta ole nimitetty Venus-muodossa olleen Nero-keisarin 
myöhemmäksi ilmennykseksi — olivat vapaamuurarit ,,ihmisiä, jotka 
valmistivat kultaa, myivät elämän eliksiriä ja olivat hengennäkijöitä”. 
Katarinankin tiedot vapaamuurareista olivat varsin hatarat ja väärät, 
kuten merkillistä kyllä varsin monen on vielä tänä päivänä. Jos hän 
olisi vaivautunut ottamaan asiasta paremman selvyyden, ennenkuin 
hän kynään tarttui, olisi hänellä, kuten kaikilla muillakin, ollut tilai- 
suus saada tietoonsa, että vapaamuurarius perustuu ihmisyyden ja 
moraalin yleville aatteille. Sen lisäksi teki hän — kuten monet muut 
ennen häntä ja hänen jälkeensä ovat tehneet — sen virheen, että se- 
koitti ,vapaan ja oikeutetun vapaamuurariuden” kaikenlaisiin salape- 
räisiin liikkeisiin, joiden kanssa tällä ei ole mitään tekemistä. 


Epäilemättä oli Katarinan kirjallisten hyökkäysten perinnäisenä 
tarkoituksena saada vapaamuurari-liikkeen perusta Venäjällä heikok- 
si voidakseen sen sittemmin nujertaa helpommin mahtikäskyllään. 
Tulee nimittäin muistaa, että silloisissa vapaamuurari-looseissa oli 
jäseniä varsin vaikutusvaltaisista piireistä hovia myöden. Siihen kuu- 

lui myöskin hänen poikansa Paavali ja silloinen kuulu kirjailija ja yh- 
teiskunnallinen toimihenkilö N. I. Novikoff, joka omalta osaltaan sa- 
tiirisilla kirjoituksillaan oli vitsonut virkamieskuntaa ja ylenmääräistä 
ranskalaista ihailua. Oli sentähden tarpeen ensin saada koko liike sel- 
laisenaan huonoon huutoon. Epäilemättä kiihoitti Katarinaa myöskin 
turhamaisuus, koska hän naisena ei voinut tulla minkään todellisen 
vapaamuurari-loosin jäseneksi. Kun kaiken lisäksi näihin aikoihin rie- 
hui Ranskan vallankumous — jota muuten väitettiin vapaamuurarien 
toimeenpanemaksi — katsoi hän parhaammaksi ensin vangituttaa 
Novikoff ja pari vuotta tämän jälkeen julistaa loosien toiminta kielle- 
tyksi. Määräys lienee annettu loosien tietoon keisarikunnan ,toivo- 
muksen” muodossa. 


Tällöin oltiin vuodessa 1794. 


, Miten Katarina Suurta ihmisenä muuten tuomittaneenkin, tie- 
teiden ja taiteiden elvyttäminen, sivistyksen kohottaminen ja kansan 
terveysolojen parantaminen olivat tärkeimpiä kohtia hänen pyrki- 
myksissään. Hän tavotteli siis pääasiassa samoja ihanteita kuin vapaa- 
muuraritkin”. 

Näin lausuu hänestä eräs Venäjän vapaamuurariutta käsittelevä 
saksalainen vapaamuurari-kirjailija. 

Venäläinen kirjallisuushistorioitsija Petrov — jolla muuten ei ollut 
vapaamuurariuden kanssa mitään tekemistä — mainitsee Katarinan 
aikakaudelle ominaiseksi: venäläisen kansallistunnon heräämisen ja 
vapaamuurariuden leviämisen vastapainona ranskalaisen filosofian 
Venäjällä aikaansaamalle elämänkäsitykselle. 

Venäläinen vapaamuurarius oli täten käynyt läpi ensimäisen vai- 
heensa, joka oli kestänyt vain 23 vuotta. 


<p> 

Yenäläisen vapaamuurariuden 
mpohemmät vaiheet 


Kaksi vuotta tämän jälkeen kuoli Katarina II ja hänen jälkeensä astui 
Venäjän valtaistuimelle hänen henkisestikin heikko poikansa Paavali 
I, joka oli vapaamuurari. 


Olisi näinollen odottanut, että vapaamuurari-liike saisi jälleen Ve- 
näjällä toimintaluvan. 


Asiat kehittyivät kuitenkin aivan päinvastaiseen suuntaan. 


Napoleon ahdisti nimittäin Maltan ritareja ja nämä kääntyivät hä- 
dässään Paavali I:sen puoleen. Hänen annettiin tietää, että hän saisi 
palkaksi avustuksestaan tämän kuulun Välimeren saaren suojeluksen- 
sa alaiseksi. 


Paavalia miellytti asia kovasti, erototen koska tätä herruutta seu- 
rasi , Pyhän Johanneksen Malta-ritarikunnan Suurmestarin” arvo ja 
oikeudet samalla kuin hän voisi palkita rakastajatartaan, kauneudes- 
taan kuulua Anna Lopuchinia ,Pyhän Johaniitti-ritarikunnan Suur-ris- 
tirouvan” arvonimellä. 


Uudella keisarillisella määräyksellä v. 1797 kiellettiin vapaamuu- 
rari-loosien toiminta — johon jo muuten oli saatu lupaus — jesuiittain 
myötävaikutuksesta ja kielto pantiin myöskin täydellä ankaruudella 
toimeen. 


Mutta Paavali ei onnistunut asiassaan. Sekä Maltan saari, että sitä 
seuraavat komean arvonimen edut jäivät hänelle tulematta. 


Vuosi sen jälkeen kuin Maltan saari oli joutunut englantilaisten 
haltuun kuoli Paavali salaliittolaisten murhaamana. Valtaistuimelle 
nousi nyt hänen poikansa Aleksanteri |, jolle isoäitinsä Katarina oli an- 
tanut erittäin huolellisen kasvatuksen. 


Hänen hallituskautensa alkoi vapaamuurareihin nähden varsin 
hyvin entein. Uusi hallitsija oli ylevämielinen, ihmisystävällinen ja va- 
paamielinen mies, jonka periaatteet soveltuivat hyvin yhteen vapaa- 
muurarien katsantokannan kanssa. Siksipä hän varsin suopein silmin 
katseli vapaamuurari-liikkeen salaista nousua Venäjällä ja yllättävää ei 
ollut, että se uudelleen virallisesti laillistettiin v. 1810. 

Liike sai tämän jälkeen virikettä ja uutta vauhtia. Looseja pe- 
rustettiin ympäri Venäjän laajan valtakunnan aina Siperiaa myö- 
den. Kymmenessä vuodessa oli niiden lukumäärä jo kohonnut 31. 
Mainehikkaita ja tunnetuita nimiä Venäjällä tavataan loosien jäsen- 
luetteloissa kuten: Mikael Speranski, Benkendorff, ruhtinas Ypsilan- 
ti, prinssi Hohenlohe, Wirtembergin herttua Aleksander, runoilija 
Kotzebue y.m. sekä suuri joukko korkeimpia upseereja ja hallintovi- 
ranomaisia. Erään silloisen suurloosin säännössä mainitaan sen pää- 
määräksi: kohottaa inhimillistä onnea harrastamalla siveellisyyttä, 
hyviä avuja ja uskonnollisuutta, palvelemalla uskollisesti hallitsijaa 
ja alistumalla maan lakien ankaraan noudattamiseen. 


Uudelleen heränneenä näytti vapaamuurari-liike Venäjällä ul- 
konaisesti menestyvän. Mutta sen juuria jäyti entiset heikkoudet: 
eripuraisuudet looseissa ja näiden kesken. Loosit toimivat eri järjes- 
telmien mukaan ja vaikeaa oli niiden toimintaa yhteensulattaa. Va- 
paamuurarius ei nytkään päässyt liikkumaan kansallisella pohjalla, 
sillä ulkolaisten vaikutus oli siinä varsin suuri. 


Alussa oli Aleksanteri — hänestä ei varmaan tiedetä, oliko hän 
itse vapaamuurari — liikkeelle varsin suopea; käyttipä hän monasti 
korkeaarvoisia vapaamuurareita neuvonantajinaankin. Epäilemät- 
tä oli hänelle tämän tähden varsin helppo perehtyä eri virtauksiin 
vapaamuurari-piireissä ja päästä selville niiden heikkouksista. Sen- 
tähden herättivät ne hänessä vähitellen epäluuloja, eritoten kun sa- 
moihin aikoihin sattuneet vallankumousyritykset Italiassa, Espanjas- 
sa ja Portugalissa mainittiin vapaamuurarien aiheuttamiksi. Osittain 
samasta syystä oli paavi Pius VII:kin asettunut taistelemaan vapaa- 
muurariutta vastaan julkaisemalla erityisen siihen kohdistetun pan- 
naanjulistuksen. Samoin teki itävaltalainen valtiomies Metternich, 
jesuiitat takanaan, kaikkensa saadakseen vapaamuurarit Aleksante- 
rin silmissä huonoon huutoon ja muka valtakunnalle vaarallisiksi. 


Aleksanteri, jonka maailmankatsomus jo oli muuttunut varsin 
vanholliseksi ja taantumukselliseksi, kypsyi vähitellen päätöksessään 
lakkauttaa loosien toiminta koko valtakunnassaan. Siihen hän sai var- 
sin mieluisan tilaisuuden kun eräs ,,hyväntekeväisyyden” nimessä toi- 
miva salaseura — jolla kaikesta päättäen ei ollut vapaamuurariuden 
kanssa mitään osuutta — saatiin ilmi salahankkeista keisarin henkeä 

vastaan. Käskykirjeellä 6 p. elokuuta 1822 määräsi Aleksanteri, että 
kaikkien salaisten seurain — vapaamuurari-loosit niihin luettuina — 
tuli koko Venäjän valtakunnassa lopettaa toimintansa. 


Tästä ajankohdasta lähtien ei Venäjällä enään ole ollut vapaa- 
muurari-toimintaa olemassa. Nykyiset Venäjän vallanpitäjät — 
bolshevikit — ovat suhtautuneet tähän liikkeeseen aivan entisten 
imperialististen edeltäjäinsä tavoin. Mutta vielä kerran tuli vapaa- 
muurari-nimi Venäjän historiassa esiin ja tällöin varsin järkyttävässä 
muodossa. Hallitsijavaihdoksen johdosta syntyi sotilaskapina, jonka 
n.s. Dekabristit eli joulukuulaiset panivat toimeen. Tämän kukisti 
Aleksanterin veli ja seuraaja Nikolai | verisesti. Sen johdosta hirtet- 
tiin nimittäin 5 salaliittolaista ja toistasataa niistä tuomittiin pakko- 
töihin tai Siperiaan. Aikakirjat tietävät kertoa, että neljä hirtetyistä 
oli vapaamuurareja, niiden joukossa ruhtinaat Sergei Trubetskoi ja 
Kahovskij. 


Seuraavana vuonna julkaistiin uusi keisarillinen käskykirje, jos- 
sa vapaamuurari-loosit uudelleen kiellettiin Venäjällä — ja samalla 
myöskin Suomessa — toimimasta. Toimenpide oli aivan turha, sillä 
mitään looseja ei silloin enään Venäjällä löytynyt. 

On mielenkiintoisaa muistaa, että vapaamuurarius Venäjällä 
sai toimia vain puolisen vuosisataa. Ei ole epäilystäkään siitä, että 
se merkittävällä tavalla vaikutti silloisiin politisiin ja sivistyksellisiin 
oloihin. Monet senaikaiset tapahtumat tulevat oikeaan ympäristöön 
ja valoon vapaamuurari-historian kautta. Nykyolojenkin ymmärtä- 
miseksi on sillä ominainen merkityksensä. 


Vapaamuurarius odottaa uudelleen pääsöä Venäjälle. Että se 
siellä epäonnistui, eikä päässyt venäläiseen maaperään juurtu- 
maan, johtui epäilemättä tämän maan aikaisesta sivitystasosta, jol- 
loin venäläinen kevyt, ei rakentava luonne tuli etualalle. Sitäpaitsi ei 
sillä ollut vielä tilaisuus päästä toimimaan kansallisella pohjalla, joka 
on vapaamuurari-työn välttämätön edellytys. Vieraat muukalaiset 
ainekset pääsivät vaikuttamaan ja sekottamaan tähän liikkeeseen 
omia pyrkimyksiään ja harrastuksiaan. Sentähden jää kuva venäläi- 
sestä vapaamuurariudesta vähemmän mieluiseksi, melkeinpä surul- 
liseksi. 

Mutta kun vapaamuurarius uudelleen pääsee Venäjälle, on syy- 
tä toivoa, että sille avautuu toiset edellytykset ja mahdollisuudet 
kuin aikaisemmin. Se joutuu epäilemättä tilaisuuteen iskeä juurensa 
enemmän kansalliseen maaperään kuin aikaisemmin. 


Silloin se myöskin on kukistumaton. 

HII 
Yapaamuurarien ,bvanhat velvollisuudet” 
(Otteita vapaamuurareiden ,,peruskirjasta” v. 1723). 


Uskonnosta. 


— — — — Toisin sanoen: heidän (vapaamuurarien) tulee olla hyviä ja 
uskollisia ihmisiä, kunnian ja oikeuden ihmisiä niin erilaisia kuin he nimil- 
tään ja uskonnollisilta mielipiteiltään ovatkin. Tällä tavoin tulee vapaa- 
muurarius sovinnollisuuden tyyssijaksi ja keinoksi sitoa ihmisiä uskolli- 
sella ystävyydellä toisiinsa, muuten jääden ikuisesti toisilleen vieraiksi. 


Kansalaisvelvollisuudesta. 


Vapaamuurari on sen valtiovallan rauhallinen alamainen, jonka 
piirissä hän elää ja toimii ja hän ei koskaan saa ottaa osaa kapinoihin 
ja salavehkeilyihin kansan rauhaa ja menestystä vastaan, myöskään ei 
hän saa vastustaa toimeenpanevia hallituselimiä. — — — — — — — 


Loosit. 


Loosi on se paikka, johon vapaamuurarit kokoontuvat ja jossa he 
työskentelevät; sentähden kutsutaan tätä kokousta tai säännönmukai- 
sesti järjestettyä vapaamuurari-seuraa loosiksi ja jokaisen veljen tulee 
kuulua sellaiseen ja alistua sen asetusten ja yleisten määräysten alai- 
SEK Sosa =o mn iman ma niaan 1 jan knn ie nn n a inn 


Henkilöiden, jotka voivat päästä jäseniksi loosiin, tulee olla hyviä 
ja uskollisia ihmisiä, vapaina syntyneitä sekä ikäänsä nähden kypsy- 
neitä ja hillittyjä, ei orjia, naisia, eikä epäsiveellisiä tai pahennusta he- 
rättäviä, vaan hyvämaineisia miehiä. 

Loosin viranomaiset. 


Kukaan veljistä ei voi tulla kaitsijaksi ennenkuin hän on tullut jär- 
jestön jäseneksi eikä valtiaaksi, ennenkuin hän on hoitanut kaitsijan 

tehtäviä, eikä suurkaitsijaksi ennenkuin hän on ollut loosissa valtiaana 
eikä suurvaltiaaksi ennen tuloaan järjestön jäseneksi. — — — — — 


Sentähden ei mieskohtaista toraa tai riitoja tule viedä kotiin. 
Vielä vähemmän riitoja uskonnosta, kansallisista tai poliittisista ky- 
symyksistä, koska me vapaamuurareina, kuten edellä mainittiin, 
noudatamme vain yleistä uskontoa; samoin kuin me kuulumme kaik- 
kiin kansoihin, kieliin ja heimoihin me erityisesti vastustamme kaik- 
kia poliittisia keskusteluja, jotka eivät milloinkaan ole edistäneet tai 
tule edistämään loosin menestymistä. — — — — — — — ——— 


Teidän tulee antaa kunnia sille, jolle se kuuluu ja välttää huonoja 
tapoja. —— —-—-—-—-—-—-—-—-—-—-—-—-—-—-—-—-—-—-————— 


Niin tulevat kaikki huomaamaan vapaamuurariuden hyvän vai- 
kutuksen, kuten kaikki uskolliset vapaamuurarit ovat sen maailman 
alusta alkaen tunteneet ja tulevat tuntemaan ajan loppuun asti. 


Cd 

